| **תאריך הישיבה:**  | ‏24.2.19 , י"ט אדר תשע"ט | **שעה:**  | 18:35-20:10 |
| --- | --- | --- | --- |
| **מספר פרוטוקול:**  | 3/2019 | **נכתב ע"י:**  | גל לניאדו |
| **מקום:** | עיריית יהוד מונוסון |
| **שמות המשתתפים:** | חברי מועצת העיר: בני רזניק-יו"ר, אורי שנהר,יוסי חזן, חיים מימון,ליאור גלבוע, |
| **שמות החסרים:** | שימי בונפיל,רוטמן שמואל |
| **בהשתתפות:** | הגזבר – גל לניאדו,מנהל מח' תקציבים אייל קורן |
| **נושאים לדיון:** | 1.דיון ודיווח דוח כספי רבעוני 2018  |

הישיבה נפתחת בשעה 18:35

**בני**:פותח הישיבה ומקריא נושאי הישיבה ומציין החומר שחולק לישיבה ע"י הגזבר .

**גל:** חברים הועבר אליכם במייל החומר לישיבה הכולל :

1.דוח כספי רבעוני 31.12.18 +ניתוח הגזבר לדוח.

חברי הועדה והגזבר עוברים יחד על ניתוח הדוח הכספי 31.12.18 והגזבר עונה לשאלות תוך התייחסות להסברים הכלולים כבר בנייר הניתוח (נזילות,סך ההכנסות,מזומן המשויך לפיתוח לעומת למימון התקציב הרגיל,עודפים,התחיבויות ).

העירייה סיימה את שנת 2018 באופן מאוזן ,וזאת לאחר אי העברת סך של 8,067 אש"ח מקרנות הפיתוח כפי שאושר בתקציב המקורי וכן לאחר העברת עודף מהתקציב הרגיל בסך של 1,550 אש"ח לקרן עודפים. הוסבר הירידה בשיעור גביית הארנונה לעומת 2016 – עקב התנהלות משפטית וחיוב מתחם תע"א:בשנת 2016 תע"א שילמה סכום של 3 מש"ח המצוי במחלוקת ואילו בשנים 2017-2018 לא שילמה זאת .

הוסבר כי רמת הנזילות עלתה לעומת סוף 2017 בעיקר עקב גביית שיא של היטלי פיתוח בשנת 2018 .

התקיים דיון בנושא אופן שיוך המזומן בקופה לפיתוח לעומת תקציב שוטף .

התקיים דיון בעניין התחייבויות העירייה השוטפות וחלוקתן בין הפיתוח (קבלנים לשלם) להוצאות שוטפות המהוות רוב מוחלט של התחייבויות השוטפות .

התקיים דיון על סיבות לאי ניצול תקציבי פעולות רווחה והוסבר שבעיקר בשל תקצוב יתר בסעיפי השמות לעומת השמות בפועל נמוכות יותר .

הוסבר הגידול בקרנות לעומת 2017 – בשל הוצאת מספר היתרי בנייה משמעותיים בשנת 2018 .

נעשה מעבר על חלקים מהנספחים לדוח הכספי לבקשת החברים : טופס 3 תקציב בלתי רגיל , נספח לטופס 1 למאזן- חשבונות מקבילים.

לבקשת החברים יועבר צפי הכנסות מהיטלים ליתרת שנת 2019 לישיבה הבאה .

רשם -גל לניאדו

 העתק:

מר בני רזניק -יו"ר הועדה

גב' יעלה מקליס – ראש העיר

גב' שירה דקל כץ – מנכ"ל

מר ישורון פרסיק – מבקר העיריה

מר רוני חלמיש-יועמ"ש

חברי הועדה